РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 01

от заседание на комисия ”Управление на собствеността”
към Пленума на Висшия съдебен съвет, проведено на 17.01.2018 г.

Днес, 17.01.2018 г., сряда, от 10,30 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Евгени Диков
						  ЧЛЕНОВЕ: Стефан Гроздев
                                                                                      Олга Керелска
                                                                                      Пламена Цветанова
                                                                                      Огнян Дамянов
                                                                                       Боян Новански

ОТСЪСТВАЩИ: Няма. 

           От администрацията на ВСС присъстват: инж. Дениза Павлова –началник на отдел „Инвестиции и строителство”, Владимир Димитров – и.д. началник отдел „Управление на собствеността“ и Анжела Цветанова - старши експерт - юрист в дирекция „Управление на собствеността на съдебната власт“.

І. Поканени за изслушване:

1. ОТНОСНО: Среща с председателя на Районен съд гр. Своге и районния прокурор на Районна прокуратура гр. Своге, в изпълнение на решение на Комисия „Управление на собствеността” към Пленума на ВСС, взето по протокол № 61/20.12.2017 г., т. 4.

На обсъждането по т. 1 присъстваха г-н Румен Стойнов – председател на Районен съд гр. Своге и г-жа Борислава Барболова – районен прокурор на Районна прокуратура гр. Своге, които запознаха Комисията с  проблемите, свързани с функционирането на климатичната система през 2015 г., 2016 г. и 2017 г.в съдебната палата и уточниха, че авариите са настъпили след спиране подаването на електроенергия от електроразпределителното дружество.  Те поясниха, че към момента не са отоплени ет. 1 и ет. 4 от сградата.  Комисията беше информирана за обстоятелството, че през месец май 2014 г. сключения договор за поддръжка на климатичната система е изтекъл и нов договор към настоящия момент не е сключен. 
В заключение г-н Стойнов – председател на Районен съд гр. Своге отправи искане да бъдат предвидени средства за извършване на цялостна оценка на електрическата инсталация на сградата от лицензиран изпълнител, като след получаване на резултатите и локализиране на проблемите с климатичната система, същите да бъдат отстранени.
Комисия „Управление на собствеността” препоръча на председателя на Районен съд гр. Своге да бъде сключен договор за абонаментна поддръжка на климатичната система.

След проведеното обсъждане,

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1. ВЪЗЛАГА на дирекция „Управление на собствеността на съдебната власт” да извърши проверка на място и да предложи проект на решение по възникналия проблем с климатичната система в сградата, стопанисвана от Районен съд гр. Своге.

ІІ. Инвестиционна дейност 

2. ОТНОСНО: Доклад от инж. Дениза Павлова – началник отдел „Инвестиции и строителство”, в изпълнение на решение на Комисия „Управление на собствеността” към Пленума на Висшия съдебен съвет, взето по протокол № 61/20.12.2017 г., т. 14.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.1. ПРИЕМА доклада на инж. Дениза Павлова – началник отдел „Инвестиции и строителство”, изготвен в изпълнение на решение на Комисия „Управление на собствеността” към Пленума на Висшия съдебен съвет, взето по протокол № 61/20.12.2017 г., т. 14.

2.2. Извършването на разход в размер на 117 600 с ДДС за извършването на текущ ремонт на част от имот – публична държавна собственост, намиращ се в гр. Карлово, представляващ втори етаж от сграда на ПГ „Братя Евлогий и Христо Георгиеви”, с идентификатор 36498.501.689.1 със застроена площ от 775 кв.м. е неотложно необходим и целесъобразен.

Мотиви: Държавният имот е предоставен безвъзмездно в края на 2017 г. Същият е в близост до сградата, в която към момента е настанен Районен съд гр. Карлово. Неотложността на разхода е продиктувана от обстоятелството, че е необходимо да бъдат осигурени съдебни зали за нормалното функциониране на съда, с оглед предстоящия ремонт по реконструкцията на Съдебна палата гр. Карлово. Средствата, разходвани за извършването на текущ ремонт в ПГ „Братя Евлогий и Христо Георгиеви” остават в полза на държавния имот.

2.3. ИЗПРАЩА решението по т. 2 от настоящия протокол ведно с преписката в нейната цялост на Комисия „Бюджет и финанси”, за корекция на бюджетната сметка на Районен съд гр. Карлово.

2.4. ИЗПРАЩА решението по т. 2 от настоящия  протокол на председателя на Районен съд гр. Карлово, за сведение и изпълнение.

ІІІ. Управление на собствеността

3. ОТНОСНО: Информация за състоянието на ведомствения жилищен фонд, в изпълнение решение на Комисия „Управление на собствеността” към Пленума на ВСС, взето по протокол № 61/20.12.2017 г., т. 5. 
Приложение: 1. Доклад от Владимир Димитров – и.д. началник отдел „Управление на собствеността и инж. Димитър Шиклев – главен експерт в отдел „Инвестиции и строителство” в дирекция „Управление на собствеността на съдебната власт”. 2. Доклади от Анжела Цветанова – старши експерт – юрист в дирекция „Управление на собствеността”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

ПРЕДЛАГА на Пленума на Висшия съдебен съвет да приеме следното решение:

3.1.1. На основание чл. 5 от Правилата за отдаване под наем на недвижими имоти – частна държавна собственост, предоставени в управление на Висш съдебен съвет за жилищни нужди и за дейността на Жилищната комисия към Пленума на Висшия съдебен съвет, ПУБЛИКУВА на интернет страницата на Висшия съдебен съвет списък на свободните и годни за обитаване ведомствени жилища, съгласно Приложение № 1.

3.1.2. ВНАСЯ предложението като редовна точка в редовно заседание на Пленума на Висшия съдебен съвет, насрочено за 25.01.2018 г.

3.2.1. ПРИЕМА доклада на Анжела Цветанова – старши експерт – юрист в дирекция „Управление на собствеността на съдебната власт” за договорите за наем на недвижими имоти – частна държавна собственост, представляващи ведомствени жилища от ведомствения жилищен фонд на Висшия съдебен съвет, за сведение.
3.2.2. ВЪЗЛАГА на дирекция „Управление на собствеността” да бъдат уведомени наемателите, че в срок до 31 януари 2018 г. следва да представят актуална декларация по чл. 14, ал. 2, б. „а“ /Приложение № 2/ от Правилата за отдаване под наем на недвижими имоти – частна държавна собственост, предоставени в управление на ВСС за жилищни нужди и за дейността на жилищната комисия към ПВСС, приети с решение на ПВСС по протокол № 16/25.05.2017 г., т 38, с придружително писмо. Образецът на декларацията е публикуван на сайта на ВСС – „Ведомствени жилища“.
3.2.3. Обобщена информация за получените декларации да се внесе за разглеждане в следващо заседание на Комисия „Управление на собствеността” към Пленума на ВСС.

3.3.1. ПРИЕМА доклада на Анжела Цветанова – старши експерт – юрист в дирекция „Управление на собствеността на съдебната власт” за неплатени наемни вноски по договор за отдаване под наем на недвижим имот – държавно ведомствено жилище с № 93-00-73/02.02.2016 г., представляващо апартамент № 12, в гр. София, ул. „Балканджи Йово” № 26, вх. А, ет. 4, от наемателката Маргарита Димитрова Борисова – съдебен призовкар в СГС, за сведение.
3.3.2. ИЗПРАЩА доклада на на Анжела Цветанова – старши експерт – юрист в дирекция „Управление на собствеността на съдебната власт” за неплатени наемни вноски по договор за отдаване под наем на недвижим имот – държавно ведомствено жилище с № 93-00-73/02.02.2016 г., представляващо апартамент № 12, в гр. София, ул. „Балканджи Йово” № 26, вх. А, ет. 4, от наемателката Маргарита Димитрова Борисова – съдебен призовкар в СГС, на дирекция „Правна”, за предприемане на мерки за събиране на дължимите суми по сключения договор.

3.3.3. ПРЕДЛАГА на Пленума на Висшия съдебен съвет да приеме следното решение:
1. На основание чл. 11, ал. 1 от договор № 93-00-73/02.02.2016 г. за отдаване под наем на недвижим имот – държавно ведомствено жилище, представляващо апартамент № 12, в гр. София, ул. „Балканджи Йово“                  № 26, вх. А, ет. 4, сключен между Министерство на правосъдието и Маргарита Борисова – съдебен призовкар в СГС, ОТПРАВЯ 15 /петнадесет/ дневно  предизвестие до наемателя, за прекратяването му, считано от датата на получаване на решението.
2. ИЗПРАЩА настоящото решение на Маргарита Димитрова Борисова – съдебен призовкар в СГС чрез административния ръководител на Софийски градски съд.  
3. ВНАСЯ предложението като редовна точка в следващо редовно заседание на Пленума на Висшия съдебен съвет.

3.4. ПРЕДЛАГА на Пленума на Висшия съдебен съвет да вземе следното решение:

На основание чл. 24, ал. 1 и ал. 3, т. 1 от Закона за държавната собственост, чл. 28 от Правилника за прилагане на Закона за държавната собственост, чл. 236, изр. 1, във връзка с чл. 238, изр. 1 от Закона за задълженията и договорите, чл. 32, ал. 1, т. 4 и т. 6 от Правилата за отдаване под наем на недвижими имоти – частна държавна собственост, предоставени в управление на Висш съдебен съвет за жилищни нужди и за дейността на Жилищната комисия към Пленума на Висш съдебен съвет и чл. 10, ал. 2 от договор за наем № 56/21.07.2008 г.

3.4.1. ПРЕКРАТЯВА наемните правоотношения по договор № 56/21.07.2008 г., сключен между Прокуратурата на Република България и Ваня Маринова Савова – Цветанова – прокурор във ВКП /бивш/ и допълнително споразумение от 27.11.2008 г., сключено между Министерство на правосъдието и Ваня Маринова Савова – Цветанова – прокурор във ВКП /бивш/, за наем на ведомствено жилище от ведомствения жилищен фонд на ВСС, представляващо апартамент № 44, гр. София, р-н „Красно село”, ж.к. „Красно село”, бл. 199, ет. 10, с наемател Ваня Маринова Савова – Цветанова – административен ръководител – окръжен прокурор на Окръжна прокуратура гр. Плевен.

3.4.2. ИЗПРАЩА настоящото решение на Ваня Маринова Савова – Цветанова – административен ръководител – окръжен прокурор на Окръжна прокуратура гр. Плевен.

3.4.3. ВНАСЯ предложението като редовна точка в редовно заседание на Пленума на Висшия съдебен съвет, насрочено за 25.01.2018 г.

3.5.1. ПРИЕМА доклада на Анжела Цветанова – старши експерт – юрист в дирекция „Управление на собствеността на съдебната власт” с информация за имотното състояние на кандидатите, подали заявления за настаняване под наем в жилища от ведомствения жилищен фонд на Висш съдебен съвет и наличие на служебно или трудово правоотношение със съответното ведомство от ОСВ, за запознаване.
3.5.2. ВЪЗЛАГА на дирекция „Управление на собствеността” да бъдат уведомени картотекираните от предходните години лица, че в срок до 31 януари 2018 г. следва да представят актуална декларация по чл. 14, ал. 2, б. „а“ /Приложение № 2/ от Правилата за отдаване под наем на недвижими имоти – частна държавна собственост, предоставени в управление на ВСС за жилищни нужди и за дейността на жилищната комисия към ПВСС, приети с решение на ПВСС по протокол № 16/ 25.05.2017 г., т 38, с придружително писмо. Образецът на декларацията е публикуван на сайта на ВСС – „Ведомствени жилища“.
3.5.3. Обобщена информация за получените декларации да се внесе за разглеждане в следващо заседание на Комисия „Управление на собствеността” към Пленума на ВСС. 
3.5.4. ИЗПРАЩА решението по т. 3.5. от настоящия протокол на председателя на Жилищната комисия, по компетентност.

ІV. Разни

4. ОТНОСНО: Доклад от Надежда Петрова – старши експерт в дирекция „Управление на собствеността” относно запитване по ЗДОИ, вх. № ВСС-17047/21.12.2017 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1. ОДОБРЯВА изготвения доклад – отговор по Заявлението за достъп до обществена информация от Мирослава Петрова – управител на „Антикорупционен фонд”, относно информация за сградата, находяща се на адрес: гр. София, ул. „Съборна” № 7, в която са настанени институции на органите на съдебната власт.
        4.2. ИЗПРАЩА на дирекция „Правна” доклад – отговор по Заявлението за достъп до обществена информация от Мирослава Петрова – управител на „Антикорупционен фонд”, относно информация за сградата, находяща се на адрес: гр. София, ул. „Съборна” № 7, в която са настанени институции на органите на съдебната власт.

5. ОТНОСНО: Определяне на представител от дирекция „Управление на собствеността” за участие в състава на комисията, която ще разглежда подадените оферти на 29.01.2018 г., от 10,30 часа, във връзка с обявена процедура по чл. 18, ал. 1, т. 12 от ЗОП с предмет „Основен ремонт на сграда, намираща се на ул. „Позитано” № 24а, гр. София”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

		5.1.ОПРЕДЕЛЯ ...................................... за редовен член на комисията, която ще разглежда подадените оферти на 29.01.2018 г., от 10,30 часа, във връзка с обявена процедура за възлагане на обществена поръчка с предмет „Основен ремонт на сграда, намираща се на ул. „Позитано” № 24а, гр. София”.
		5.2.ОПРЕДЕЛЯ ..................................... за резервен член на комисията, която ще разглежда подадените оферти на 29.01.2018 г., от 10,30 часа, във връзка с обявена процедура за възлагане на обществена поръчка с предмет „Основен ремонт на сграда, намираща се на ул. „Позитано” № 24а, гр. София”.
		5.3. ИЗПРАЩА решението по т. 5 от настоящия протокол на Главния секретар на ВСС и на администрация на Главния прокурор, за сведение.

6. ОТНОСНО: Организационни въпроси, свързани с дейността на Комисия «Управление на собствеността» към Пленума на Висшия съдебен съвет.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

6.1. НАСРОЧВА следващото заседание на Комисия „Управление на собствеността” към Пленума на Висшия съдебен съвет да се проведе на 24 януари 2018 година, сряда, от 10,00 часа, зала 512.

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /П/

								           ЕВГЕНИ ДИКОВ